Sääsküla (Järva)

Sääsküla on küla Järva maakonnas Järva vallas.

Enne Eesti omavalitsuste haldusreformi 2017. aastal kuulus küla Ambla valda.

Küla asub Albu ja Aravete vahelise tee ääres.

Sääskülas on peoplats koos välilavaga, laste mänguväljak, kunstikuur; küla keskel on puitskulptuur "Perepuu".
 
Küla veerel voolab Sääsküla oja, mis on nõukogude ajal paisutatud ja moodustab Preediku järve.

Küla esmamainiti 1565. aastal. Külas asus külakool, kus oma esimesed koolitarkused sai kirjanik A. H. Tammsaare. Osaliselt on veel säilinud ajalooline orjakraav, mis omal ajal kaevati Albu mõisniku põldude niisutamiseks.

1977. aastal liideti Sääskülaga Aniste.

1. jaanuaril 2006 elas külas 73 inimest; 1. jaanuaril 2011 elas külas 77 inimest.

Viited

Järva valla külad